

**/SK/ Hama SMART WiFi vypínač pre svietidlá a zásuvky, montáž pod omietku obj. č. 176556**

****

**230 V AC**

**S dvoma spínačmi**

**Bez spínača**

**Spínač 1**

**Spínač 2**



**/SK/ Hama SMART WiFi vypínač pre svietidlá a zásuvky, montáž pod omietku obj. č. 176556**

**Návod na použitie**

Ďakujeme, že ste si zakúpili Hama výrobok.

Prečítajte si, prosím, dôkladne nasledujúci návod na použitie a dôležité informácie.   
Návod na použitie si uschovajte pre prípadné budúce použitie. Ak výrobok predáte alebo darujete, priložte k nemu aj tento návod na použitie.

|  |
| --- |
| **Upozornenie**   * Aby ste sa vyhli zásahu elektrickým prúdom na zariadení, vypnite sieťové napätie (vypnite istič). Pri nedodržaní inštalačných pokynov môže vzniknúť požiar alebo iné nebezpečenstvá. * Inštaláciu je možné vykonať len pomocou bežne dostupných elektroinštalačných krabíc pod omietku s minimálnou hĺbkou 60 mm. * Pri pripájaní na svorky zariadenia použite schválené vodiče s požadovaným prierezom. * Dodržte starostlivo schému zapojenia! |

1. **Bezpečnostné upozornenia**

|  |
| --- |
| **Poznámka**   * Vypínač je súčasťou inštalácie budovy. Pri navrhovaní a realizácii je potrebné dodržať príslušné národné normy a smernice. Prevádzka zariadenia je prípustná len v sieti striedavého napätia 230 V, 50 Hz. Práce na elektrickej sieti 230 V môže vykonávať len kvalifikovaný elektrotechnik certifikovaný vo vašej krajine. Pritom je potrebné dodržiavať platné predpisy bezpečnosti a ochrany zdravia pri práci. |



* Výrobok je určený iba pre použitie v interiéri.
* Do výrobku nezasahujte a neopravujte ho.
* Akékoľvek úkony údržby prenechajte príslušnému odbornému personálu.
* Výrobok ďalej nepoužívajte, ak je zjavne poškodený.
* Výrobok uvádzajte do prevádzky, resp. prevádzkujte len so zatvorenými bezpečnostnými krytmi.
* Kovové kryty sa nesmú použiť.
* Nevhodné pre motorom poháňané zariadenia alebo ohrievače.

1. **Je to jednoduché:**

* Stiahnite si aplikáciu **Hama Smart Solution** z Apple Store alebo z Google Play.
* Otvorte aplikáciu Hama Smart Solution.
* Ako nový užívateľ sa musíte zaregistrovať a založiť si účet. Ak už účet máte, prihláste sa pomocou svojich prihlasovacích údajov.
* Po montáži WiFi spínača (odborníkom) pripojené svietidlo rýchlo bliká a je počuť spínanie relé. Ak lampa nebliká alebo bliká pomaly, 3x za sebou vypnite a zapnite pripojený vypínač svetla.
* Teraz kliknite v aplikácii do pravého horného rohu na + a vyberte spínač.
* Teraz zadajte názov vašej WiFi siete a heslo a potvrďte.
* V aplikácii potvrďte, že svietidlo rýchlo bliká.

**Pozn.:** Odporúčame zariadenie párovať pripojené k svietidlu podľa obr.1. Zariadenie je vhodné aj pre ventilátory, projektor a pod., ale párovanie s pripojeným bežným svietidlom je najpohodlnejšie.

|  |
| --- |
| **Poznámka: Montáž zásuviek**   * Po pridaní WiFi vypínača do aplikácie podľa vyššie uvedeného opisu je vypínač možné alternatívne namontovať aj za zásuvku. Zásuvka sa potom dá pohodlne zapnúť, resp. vypnúť prostredníctvom aplikácie alebo hlasového ovládania. * Upozorňujeme, že pri použití za zásuvkou sa max. prúd zníži na 10 A a výkon na max. 2300 W. * Ak je WiFi vypínač už raz pripojený, aplikácia ho nestratí ani pri prerušení prúdu. |



**/SK/ Hama SMART WiFi vypínač pre svietidlá a zásuvky, montáž pod omietku obj. č. 176556**

|  |
| --- |
| **Poznámka: Reštart párovania**  Ak chcete znovu spustiť režim párovania, je najprv nutné pripojiť zariadenie na spínač (napr. nástenný spínač). Následne spínač 3krát rýchlo zapnite a vypnite. Potom bude opäť v režime párovania. |

1. **Vylúčenie záruky**

Firma Hama GmbH & Co KG neručí/nezodpovedá za škody vyplývajúce z neodbornej inštalácie, montáže alebo neodborného používania výrobku alebo z nerešpektovania návodu na použitie a/alebo bezpečnostných pokynov.

1. **Pokyny pre likvidáciu**

**Ochrana životného prostredia:**

Európska smernica 2012/19/EU a 2006/66/EU stanovuje: Elektrické a elektronické zariadenia, rovnako ako batérie sa nesmú vyhadzovať do domáceho odpadu. Spotrebiteľ je zo zákona povinný zlikvidovať elektrické a elektronické zariadenia, rovnako ako batérie na miesta k tomu ručené. Symbolizuje to obrázok v návode na použitie, alebo na balení výrobku. Opätovným zužitkovaním alebo inou formou recyklácie starých zariadení/batérií prispievate k ochrane životného prostredia.

1. **Vyhlásenie o zhode**

Hama GmbH & Co KG týmto vyhlasuje, že rádiové zariadenie typu (00176556) je v súlade so smernicou 2014/53/EÚ. Úplné EÚ vyhlásenie o zhode je k dispozícii na tejto internetovej adrese: [www.hama.com/00176556](http://www.hama.com/00176556)

1. **Technické údaje**

|  |  |  |  |
| --- | --- | --- | --- |
|  | |  |  |
| **Vstupné/výstupné napätie** | 230 V / 50 Hz | |  |
| **Maximálny pripojovací výkon** | 2300 W | |  |
| **Frekvenčné pásmo** | 2,4 GHz | |  |
| **Maximálny vysokofrekvenčný výkon** | 60 mW | |  |

**Dovozca: Hama Slovakia spol. s r.o., Bratislavská 87, 902 01 Pezinok,** [**www.hama.**](http://www.hama.)**sk**